**Ministru kabineta noteikumu projekta**

**„Sabiedriskā transporta padomes nolikums”**

**sākotnējās ietekmes novērtējuma ziņojums**

 **(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedriskā transporta pakalpojumu likuma 4.1panta piektā un sestā daļa. |
| 2. | Pašreizējā situācija un problēmas | Līdz grozījumu Sabiedriskā transporta pakalpojumu likumā apstiprināšanai trešajā lasījumā (21.11.2013.) sabiedriskā transporta pakalpojumu pārzināšanas (maršrutu tīkla izstrādāšana, attīstīšana u.tml.) un organizēšanas funkcija bija piekritīga kopumā 15 pārvaldes institūcijām (VSIA „Autotransporta direkcija”, 5 plānošanas reģioni un 9 republikas pilsētas). Ņemot vērā reģionālo pārvadājumu pārzināšanā un organizēšanā iesaistīto lielo institūciju skaitu, salīdzinoši nelielo pārzināmo reģionālās nozīmes maršrutu skaitu, kā arī likumā noteikto šo institūciju kompetences un atbildības sadalījumu par pakalpojumu finansēšanu un valsts budžeta līdzekļu administrēšanu, praksē tika identificētas virkne problēmu, kas neradīja priekšnosacījumus racionāla sabiedriskā transporta maršrutu tīkla izveidošanai un attiecīgi efektīvai valsts budžetā šim mērķim paredzēto budžeta līdzekļu izmantošanai.Kā efektīvāko risinājumu minēto sabiedriskā transporta pakalpojumu funkcijas administrēšanas problēmu novēršanai tika nolemts centralizēt sabiedriskā transporta pakalpojumu pārzināšanas un organizēšanas funkciju reģionālo starppilsētu nozīmes maršrutu tīkla, reģionālo vietējās nozīmes maršrutu tīkla un visu dzelzceļa maršrutu pārzināšanas un organizēšanas funkciju nododot Sabiedriskā transporta padomei, izveidojot vienotu reģionālās nozīmes maršrutu tīklu.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Vienota maršrutu tīkla pārzināšana ļaus izveidot vienotu un izmaksu efektīvu reģionālās nozīmes maršrutu tīklu. Tiks nodrošināta pārvadājumu apjoma sabalansēšana ar valsts budžetā pieejamo finansējumu, efektivizētas administratīvās procedūras un ieviesta vienota pieeja pakalpojumu plānošanas, pasūtīšanas, līgumu slēgšanas un valsts budžeta līdzekļu izlietošanas uzraudzības procesiem.Vienotu reģionālās nozīmes maršrutu tīklu veidos un sabiedriskā transporta pakalpojumus šajā maršrutu tīklā organizēs un pārzinās jaunizveidota institūcija- Sabiedriskā transporta padome. Sabiedriskā transporta padome tiks izveidota kā koleģiāla institūcija, kas būs Satiksmes ministrijas institucionālā pārraudzībā. Lai tiktu veidota cieša sadarbība starp valsti un pašvaldībām, tiek paredzēts, ka Sabiedriskā transporta padomes sastāvu veidos desmit locekļi: pieci, ko amatā ieceļ un atbrīvo no amata satiksmes ministrs un pieci attiecīgo plānošanas reģionu attīstības padomju deleģētie pārstāvi. Sabiedriskā transporta padomes lēmumi tiks pieņemti ar vienkāršo balsu vairākumu. Gadījumos, kad atsevišķu jautājumu izskatīšanas procesā Sabiedriskā transporta padomes locekļi nespēj vienoties un pieņemt gala lēmumus, lai tiktu nodrošināta sabiedriskā transporta pakalpojumu nepārtrauktība un novērsti draudi, ka iedzīvotājiem netiks sniegti pieejami sabiedriskā transporta pakalpojumi, lēmuma pieņemšanas procesā iesaistīsies satiksmes ministrs un pieņems gala lēmumu.Sabiedriskā transporta padomes pieņemto lēmumu izpildi nodrošinās VSIA „Autotransporta direkcija”. Lai tiktu nodrošināta operatīva lēmumu pieņemšana tādos steidzamos jautājumos, kā, piemēram, autotransporta vienību nomaiņa, grozījumi maršrutos sakarā ar remontdarbiem, izpildāmo reisu laiku pārskatīšana, izmaiņas pieturvietās un citi, tiek paredzēts, ka VSIA „Autotransporta direkcija” lēmumus attiecībā uz iepriekš minētajiem jautājumiem pieņems, neskatot šos jautājumus Sabiedriskā transporta padomē. VSIA „Autotransporta direkcija” rīcības brīvības apjoms sabiedriskā transporta pakalpojumu pārzināšanas jautājumos tiks noteikts ar atsevišķu Sabiedriskā transporta padomes lēmumu.VSIA „Autotransporta direkcija”, kā Sabiedriskā transporta padomes lēmumu izpildinstitūcija, ir plānošanas reģionu tiesību un saistību, arhīva un lietvedības pārņēmēja jautājumos, kas saistīti ar sabiedriskā transporta pakalpojumu pārzināšanu un organizēšanu reģionālajos vietējās nozīmes maršrutos.Ministru kabineta noteikumu projekts reglamentēs sabiedriskā transporta padomes darba organizācijas jautājumus.  |
| 5. | Projekta izstrādē iesaistītās institūcijas | Satiksmes ministrija un valsts SIA „Autotransporta direkcija”. |
| 6. | Iemesli, kādēļ netika nodrošināta sabiedrības līdzdalība | Nav attiecināms.  |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Projekts šo jomu neskar. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Projekts šo jomu neskar. |
| 2. | Sabiedrības līdzdalība projekta izstrādē  | Atsevišķas konsultācijas par noteikumu projektu nav notikušas, tomēr grozījumu Sabiedriskā transporta pakalpojumu likumā izskatīšanas gaitā Saeimas Tautsaimniecības, agrārās, vides un reģionālās politikas komisijas sēdēs un darba grupā tika izrunāti konceptuālie jautājumi par Sabiedriskā transporta padomes nolikumā iekļaujamo informāciju. Minētās komisijas sēdēs piedalījās pārstāvi no Vides aizsardzības un reģionālās attīstības ministrijas, Latvijas Pasažieru pārvadātāju asociācijas pārstāvi, Latvijas Pašvaldību savienības. |
| 3. | Sabiedrības līdzdalības rezultāti  | Nav. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās Satiksmes ministrija, Sabiedriskā transporta padome, valsts SIA „Autotransporta direkcija” un plānošanas reģioni. |
| 2. | Projekta izpildes ietekme uz pārvaldes funkcijām | Tiks novērsta pastāvošā funkciju dublēšanās, kā arī optimizēts un efektivizēts sabiedriskā transporta pakalpojumu plānošanā iesaistīto institūciju darbs. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Tiek veidota jauna institūcija Sabiedriskā transporta padome, kas būs Satiksmes ministrijas institucionālā pārraudzībā. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Esošās institūcijas netiks likvidētas, bet tiks novērsta pastāvošā funkciju dublēšanās, kā arī optimizēts un efektivizēts sabiedriskā transporta pakalpojumu plānošanā iesaistīto institūciju darbs. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Projekts šo jomu neskar. |
| 6. | Cita informācija. | Nav. |

Anotācijas III, IV un V sadaļa –projekts šo jomu neskar.

Satiksmes ministrs A.Matīss

Vīza: Valsts sekretāra vietā

 Valsts sekretāra vietniece Dž.Innusa

22.11. 2013. 10:00

851

V.Ļeonova,

Vizma.Leonova@atd.lv

Tel.: 67686488

I.Girucka

Iveta.Girucka@sam.gov.lv

Tel.: 67028381